美斯傷愈復出 國際邁亞密有救
2024年04月06日 18:02
東網電視
更多新聞短片
美斯可出戰科羅拉多急流。
美職豪門國際邁亞密宣布,養傷3星期嘅阿根廷球王美斯已經傷愈,並可以出戰周日(7日)早上美職主場對科羅拉多急流,對於近期成績走下坡嘅國際邁亞密,無疑係一場及時雨。
美斯自從3月14日中冠盃對拿舒維爾入波之後,就一直因傷缺陣,甚至無法為阿根廷出戰上月喺美國舉行嘅2場熱身賽。幸好呢位36歲前鋒近日已經復操,球隊亦公布美斯入選對科羅拉多急流嘅大軍名單,可以隨時候命。
美斯缺陣國際邁亞密近4場比賽,球隊只取得1勝1和2負,包括近2場聯賽都失分,隨住美斯復出救亡,國際邁亞密成績應該可以反彈。